|  |  |
| --- | --- |
| 31.10.2024.

|  |
| --- |
| **ИНДЕКСИ ИНДУСТРИЈСКЕ ПРОИЗВОДЊЕ, СЕПТЕМБАР 2024.** |

**Индустријска производња у Републици Србији у септембру 2024. године већа је за 4,6% у односу на септембар 2023. године, а у односу на просек 2023. године већа је за 5,4%. Индустријска производња у периоду јануар – септембар 2024. године, у поређењу са истим периодом 2023. године, већа је за 2,8%.**Посматрано **по секторима**, у септембру 2024. године, у односу на исти месец 2023. године забележена су следећа кретања:* сектор Рударство –  **раст** од 13,1%,
* сектор Прерађивачка индустрија – **раст** од 5,7% и
* сектор Снабдевање електричном енергијом, гасом, паром и климатизација – **пад** од 8,1%.

Подаци о индустријској производњи – **по наменским групама**, у септембру 2024. године, у односу на септембар претходне године, показују да je дошло до **раста** у производњи: * капиталних производа, за 16,9%, и
* интермедијарних производа, осим енергије, за 13,0%,

док је **пад** забележен у производњи:* нетрајних производа за широку потрошњу, за 1,8%,
* енергије, за 3,4%, и
* трајних производа за широку потрошњу, за 4,9%.

Обим индустријске производње у септембру 2024. године, у односу на септембар 2023. године, бележи:  **раст** код 16 области (учешће у структури индустријске производње – 59%), **пад** код 13 области (учешће у структури индустријске производње – 41%).Највећи утицај на раст индустријске производње у септембру 2024. године, у односу на септембар 2023. године, имале су: Производња производа од гуме и пластике, Експлоатација руда метала, Производња рачунара, електронских и оптичких производа, Производња основних метала, и Производња хемикалија и хемијских производа. **Десезонирани индекс индустријске производње за септембар 2024. године у односу на август 2024. године** за индустрију укупно показује раст од 2,0%, а за Прерађивачку индустрију раст од 1,3%.**Десезонирани индекс индустријске производње за септембар 2024. године, у односу на просек 2023. године,** показује да је за индустрију – укупно остварен раст од 5,5%, а за Прерађивачку индустрију раст од 7,7%.**Производња малих предузећа** (број запослених мањи од 50) која нису обухваћена редовним статистичким истраживањем прати се на узорку изабраних јединица из сектора прерађивачке индустрије. Када се укључи оцена индустријске производње малих предузећа из узорка, индустријска производња у септембру 2024. године, у односу на просек 2023. године, код укупне индустријске производње већа је за 5,3%, а код Прерађивачке индустрије већа je за 10,8%. Подаци о индустријској производњи у 2024. години биће објављивани последњег радног дана у месецу и односиће се на претходни месец.  |